**ploaia de primăvară**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ploaia de primăvară

Privește o floare ce crește la soare visând,

ascultă vântul ce trece molatec, prin flori

purtând pe umerii săi uriași cohorte de nori,

simte iubito ploaia, obrazu-ți fin sărutând!

Nu fii tristă iubito, soarele va străluci în curând,

să alinte cu razele sale petale suave de flori,

scăldând-se în feeria de parfum și culori,

ascultă iubito cum cerul trăiește, plouând!

Pământu-nsetat așteaptă ploaia asta, de mult,

să hrănească minunăția de viață ascunsă în flori,

rugând vântul să-aducă pâraie de apă în nori..

Nu fii tristă iubito de ploaia ce cade-n grădină,

bucură-te că ploaia e viață și nectar de lumină,

bucură-te iubito de viață, de flori și de al ploii sărut!